Մեկ շաբաթից Վանաձորի ավագանու հերթական նիստն է նշանակված։ Հանրապետական խմբակցության անդամ Գայանե Քալանթարյանը չգիտի՝ կկայանա՞ այդ նիստը, թե ոչ, քանի որ Սահմանադրական դատարանը հակասահմանադրական է ճանաչել ՏԻՄ օրենքի այն դրույթը, որին հղում կատարելով իշխանական ուժերն ավելի քան 6 ամիս նիստեր են գումարել ու որոշումներ ընդունել։ «Ճիշտ է, հայտարարված է նիստի մասին, բայց դեռ օրակարգ չկա, ես չէի ցանկանա, որ մեր Վանաձորը հայտնվեր այսպիսի պատային վիճակում»,- նշում է ավագանու հանարապետական անդամը: